Diari Oficial de la Generalitat Valenciana


Sumari del DOGV 7106, del 09-09-2013 (2013/8655)

RESOLUCIÓ de 23 d'agost de 2013, del conseller de Governació i Justícia, per la qual es concedixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013, i s'adopten altres decisions en el marc de l'Orde 7/2012, de 28 de desembre, de la Conselleria de Governació i Justícia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7106

Data del DOGV
:   09-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8655


Data del document
:   23-08-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 23 d'agost de 2013, del conseller de Governació i Justícia, per la qual es concedixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013, i s'adopten altres decisions en el marc de l'Orde 7/2012, de 28 de desembre, de la Conselleria de Governació i Justícia. [2013/8655]  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Orde 7/2012, de 28 de desembre (DOCV 6941, d'11.01.2013), de la Conselleria de Governació i Justícia, de convocatòria de concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013, es resol la convocatòria esmentada basant-se en els següents:  
  
Antecedents de fet  
Primer. Mitjançant l'Orde 7/2012, de 28 de desembre, de la Conselleria de Governació i Justícia, es va convocar i es regulà la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013.  
Segon. De conformitat amb l'apartat 4 de la base quarta de la convocatòria, el termini de presentació de sol·licituds era d'un mes, comptat des de l'endemà de la publicació d'aquella, per la qual cosa va finalitzar en data 12 de febrer de 2013.   
Tercer. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit, i també les que havien de ser objecte de requeriment per a millorar-les o esmenar-les i, si és el cas, adjuntar-hi la documentació preceptiva.  
Respecte a les sol·licituds en què determinades actuacions no podien ser considerades subvencionables per no ajustar-se a allò que s'ha exigit en l'apartat 1 de la base segona de la convocatòria per a poder ser finançades, es va concedir tràmit d'audiència perquè formularen les al·legacions que estimaren oportunes i aportaren els documents que consideraren convenients, tot això com a pas previ a la proposta de resolució d'inadmissió a tràmit de la sol·licitud de les actuacions no subvencionables.  
D'altra banda, en els requeriments d'esmena i millora de les sol·licituds efectuades es va advertir expressament que, si no s'esmenara la falta o no es presentara tota la documentació exigida, es tindria l'entitat interessada per desistida de la seua petició.  
Quart. Finalitzada la instrucció dels expedients incoats, la comissió de valoració prevista en l'apartat primer de la base sèptima de la convocatòria es va reunir el passat dia 19 de juliol de 2013, de conformitat amb allò que s'ha establit per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, als efectes d'avaluar el conjunt de la documentació aportada per les entitats locals sol·licitants i elevar la proposta motivada de resolució a què es referix l'apartat 6 de la base sèptima ja mencionada de la convocatòria.  
  
En la reunió esmentada de la comissió de valoració es van exposar les pautes generals per a formular la proposta i els criteris seguits per a realitzar la baremació corresponent i la proposició d'assignació de quantitats econòmiques en funció de la puntuació obtinguda, que va ser aprovada per unanimitat dels assistents. Tot això consta en l'acta de sessió en què s'efectua la proposta motivada de la resolució.   
  
Quint. En data 5 de juliol de 2013 va ser publicada en el Diari Oficial de la Comunitat Valenciana la Resolució de 25 de juny de 2013, de la Conselleria de Governació i Justícia, per la qual s'ampliava en un termini màxim de tres mesos el termini per a dictar i publicar la resolució de la convocatòria de concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013, en el marc de l'Orde 7/2012, de 28 de desembre, de la Conselleria de Governació i Justícia.  
  
  
Fonaments de dret  
I. D'acord amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la llei esmentada; la Llei 5/1983, de 30 de desembre, del Consell; el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991; el Decret 179/2012, de 14 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat, i el Decret 194/2012, de 21 de desembre, del Consell, pel qual aprova el Reglament Orgànic i Funcional de la Conselleria de Governació i Justícia, així com la base novena de l'Orde 7/2012, de 28 de desembre, ja esmentada, l'òrgan competent per a resoldre els expedients tramitats en el marc de l'Orde és el conseller de Governació i Justícia.  
II. Després d'aprovar-se i publicar-se la Llei 11/2012, de 27 de desembre (DOCV 6933, 31.12.2012), de Pressupostos de la Generalitat per a l'exercici 2013, i de conformitat amb allò que disposa l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat, mitjançant la Resolució de 30 de gener de 2013 (DOCV 6967, 18.02.2013), del conseller de Governació i Justícia, es va procedir a donar publicitat als crèdits destinats al finançament de les subvencions referenciades durant l'exercici 2013.  
III. Les sol·licituds de subvenció formulades es van presentar dins del termini establit per l'apartat 4 de la base quarta de la convocatòria, i els expedients incoats s'han tramitat de conformitat amb el que establix la seua base sexta, així com en els articles 84 i 89.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
IV. La comissió de valoració, de conformitat amb la base sèptima de l'Orde 7/2012, de 28 de desembre, de la Conselleria de Governació i Justícia, ha elevat la proposta de resolució corresponent.  
  
V. Per a la concessió i el pagament de subvencions, cal ajustar-se a les disposicions de la Llei 38/2003, de 17 de novembre, General de Subvencions, del reglament que la desplega i del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, així com de les bases reguladores de la convocatòria.  
  
En virtut de tot això, atesa la proposta de resolució elevada per la comissió de valoració i fent ús de les facultats atribuïdes per la base novena, apartat 1, de l'Orde 7/2012, de 28 de desembre, de la Conselleria de Governació i Justícia, els preceptes legals i reglamentaris esmentats i la resta d'aplicació pertinent, resolc:  
  
  
Primer  
Tindre per desistides de les seues sol·licituds respectives les entitats relacionades en l'annex I per no haver atés el requeriment que se'ls va efectuar perquè esmenaren la documentació presentada inicialment o aportaren nous documents, de conformitat amb el que establix l'article 23.5 de la Llei 38/2003, de 17 de novembre, General de Subvencions, en relació amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Segon  
Inadmetre a tràmit determinades actuacions de les sol·licituds presentades per les entitats relacionades en l'annex II perquè algunes de les activitats per a les quals se sol·licita la subvenció queden fora de l'àmbit de les actuacions que, segons establix la base segona, apartat 1, de la convocatòria, poden ser objecte de finançament.  
  
Tercer  
Atorgar a les mancomunitats de municipis i als ajuntaments de la Comunitat Valenciana que s'indiquen en l'annex III sis punts pel criteri establit en l'apartat 3.a de la base sèptima de l'Orde 7/2012, de 28 de desembre, de la Conselleria de Governació i Justícia, i quatre punts pel criteri establit en l'apartat 3.b d'eixa mateixa base, i concedir a cada entitat local la quantitat que apareix en l'annex III esmentat, equivalent al 70 % de la quantitat subvencionable en concepte d'ajudes destinades a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013.  
  
Contra esta resolució, que posa fi a la via administrativa, es podrà potestativament realitzar el requeriment a què es referix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a comptar des de la seua publicació, o bé interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, segons el que s'establix en els articles 10 i 46 de la Llei 29/1998, de 13 de juliol, esmentada. Tot això sense perjuí que s'utilitze qualsevol altra via que es considere oportuna.  
  
  
Valencia, 23 de agosto de 2013.- El conseller de Governació i Justícia: Serafín Castellano Gómez.  
  
  
ANNEX I  
  
Entitats que es tenen per desistides en la seua sol·licitud   
  
Entitat sol·licitant  
Ajuntament de Sot de Chera  
Ajuntament d'Alfafara  
Mancomunitat de la Valldigna  
Ajuntament de Bellús  
  
  
  
ANNEX II  
  
Actuacions no admeses a tràmit   
  
  
Entitat sol·licitant   
Actuacions  
Ajuntament de Quartell Concurs de teatre en valencià  
Ajuntament de Barxeta Homenatge a la Senyera (cercavila)  
Ajuntament del Puig   
de Santa Maria Cicle de Refugis i Trinxeres de la Guerra Civil  
Ajuntament de Nàquera - Contacontes  
- Taller Pinces de personatges emblemàtics de la literatura  
- Tallers i contacontes d'Enric Valor  
- Activitat sobre la història a la Comunitat Valenciana  
- Taller sobre la història i vestimenta romanes  
Ajuntament de Barx Lectura de l'Estatut (música)  
Ajuntament d'Algar  
 de Palancia Actuació d'un grup folklòric valencià